السحالي غريبة، بس ممكن تكون حيوانات أليفة كويسة عشان معظمهم صغيرين وسهل الاعتناء بيهم. مش بيعملوا صوت عالي، ومش محتاجين يتمشوا أو ياخدوا حمام.

طبعاً، في سحالي أحسن من غيرها كحيوانات أليفة. واحدة من أشهر السحالي في محلات الحيوانات الأليفة هي التنين الملتحي (bearded dragon). التنين الملتحي نشيط في النهار ومش بيضايق لما الناس تمسكه. الوزغ (gecko) كمان من السحالي المشهورة كحيوان أليف. هما شوية أصعب في الرعاية. الوزغ نشيط بالليل ومحتاج مكان دافي يعيش فيه. زي التنين الملتحي، أصحابهم ممكن يمسكوهم. الاتنين دول ممكن يعيشوا عشر سنين أو أكتر لما حد يهتم بيهم كويس.

في نوعين من السحالي مش كويسين كحيوانات أليفة وهما الإجوانا والحرباية. الإجوانا ممكن تكبر لحد تقريباً مترين (حوالي ست أقدام)، فمحتاجة مساحة كبيرة تعيش فيها. وكمان ممكن تعض أو تخربش أصحابها. الحرباية مش بتأذي أصحابها، بس صعب جداً الاعتناء بيها. في حين إن الإجوانا ممكن تعيش لحد عشرين سنة، الحرباية مش بتعيش كتير. معظمهم مش بيعيش أكتر من خمس سنين.
أنهي سحلية تكون كويسة للأطفال عشان يتفرجوا عليها ويلعبوا معاها في النهار؟
الوزغ الحرباية التنين الملتحي الإجوانا